Lucrezia Marinella
Lucrezia Marinella var en italiensk digter og intellektuel. Hun betragtes som sin tids mest lærde kvinde, og hendes talent fandt anvendelse bl.a. i den polemiske afhandling Le nobiltà, et eccellenze delle donne: et i diffetti, e mancamenti de gli hvomini fra 1600 (Kvindernes ædelhed og udmærkelse med samt mændenes fejl og mangler), udvidet året efter med let ændret titel, og genoptrykt i denne reviderede udgave i 1620. Afhandlingen var et direkte svar på Giuseppe Passi tidstypiske påpegning af kvinders naturgivne underlegenhed (I donneschi difetti, 1599), men Marinella foretager faktisk et uforfærdet, videnskabeligt funderet frontalangreb på hele den aristoteliske, misogyne tradition og indtager derved en prominent plads i protofeminismen.